钏路市

钏路市（日文：釧路市／くしろし Kushiro shi）勒拉日本北海道道东地区，渔业、工业发达。日本政府搭北海道厅勒拉箇面开仔负责道东区域个分支机关，越南搭密克罗尼西亚联邦也拉箇面有名誉领事馆。 面积上是北海道里向面积第三大个市町村，只比北见市同足寄郡足寄町面积小，市区主要勒拉东南面沿海个平原上，挨拉市区个就是日本顶顶大个湿地钏路湿地。勒拉钏路川个河口，有钏路港，伊是北海道顶顶大个谷物进出口港、日本国际谷物类散装货物战略港湾、更加是北海道东面顶顶大个国际物流中心。钏路港从19世纪末开始就是北海道东部地区包括十胜地方、鄂霍次克地方个主要港口，带广市、北见市等道东个内陆城市九成个货物出口侪依靠钏路港。 勒拉钏路个沿海地区，有造纸工厂、食品加工厂、化学工厂，让伊变成道东少有个工业城市。钏路港也是北海道顶顶大个渔港，包括鳕鱼、秋刀鱼，1990年开始曾经连续13年成为日本捕捞量排名头一个港口。 市名个由来 从松前藩勒拉箇面设置个クスリ場所当中个“クスリ”（Kusuri）个发音演变过来个。 クスリ个来源是阿伊努语，但是有好几种看法，比方讲： 「kus-ru/ci-kus-ru」（通过个路） 「kus-pet」（通过个河浜） 「kusuri」（药、温泉） 「kut-caro」（湖口） 「kus-sir」（河浜对过个山） 交通 机场 钏路机场 铁路 北海道旅客铁道（JR北海道） 根室本线 钏网本线 港口 钏路港 参考文献 相关条目 外部链接 （日文） 釧路、阿寒湖觀光官方網站 档案，存勒互联网档案馆当中。（2019年7月18号） （繁体中文） 釧路、阿寒湖觀光官方網站 档案，存勒互联网档案馆当中。（2019年7月18号） （简体中文） 釧路、阿寒湖觀光官方網站 档案，存勒互联网档案馆当中。（2019年7月18号）